Държавен вестник, бр. 89, 2023 г., стр. 3

БРОЙ  89	
Д Ъ Р Ж А В Е Н  В Е С Т Н И К 	
СТР.  3  
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 196  
ОТ 19 ОКТОМВРИ 2023 Г.
за одобряване на допълнителни разходи по 
бюджета на Министерството на образованието 
и науката за 2023 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в общ размер 8 500 000 лв. по бюджета на 
Министерството на образованието и науката 
за 2023 г. за следващ етап на националните 
програми в областта на науката, както следва:
1. 1 600 000 лв. за изпълнение на втория 
етап на Национална научна програма „Раз-
витие и утвърждаване на българистиката в 
чужбина“, приета с Решение № 205 на Ми-
нистерския съвет от 2022 г.;
2. 3 600 000 лв. за изпълнение на втория 
етап на Националната програма за полярни из-
следвания „От полюс до полюс“ 2022 – 2025 г., 
приета с Решение № 391 на Министерския 
съвет от 2022 г.;
3. 3 300 000 лв. за изпълнение на втория 
етап на Националната научна програма „Си-
гурност и отбрана“, приета с Решение № 731 
на Министерския съвет от 2021 г. 
(2) Средствата по ал. 1 да се осигурят за 
сметка на предвидените разходи в централния 
бюджет за 2023 г. за изпълнение на политики 
по чл. 1, ал. 5, т. 1.1 от Закона за държавния 
бюджет на Република България за 2023 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта на 
равен достъп до качествено висше образование 
и развитие на научния потенциал“, бюджетна 
програма „Оценка и развитие на националния 
научен потенциал за изграждане на устойчи-
ва връзка образование – наука – бизнес като 
основа за развитие на икономика, базирана 
на знанието“, по бюджета на Министерството 
на образованието и науката за 2023 г. 
(2) Със сумата по чл. 1, ал. 1 да се увели-
чат показателите по чл. 16, ал. 3 от Закона 
за държавния бюджет на Република България 
за 2023 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2023 г. и да уведоми министъра 
на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2023 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 1, ал. 5, т. 1.1 от Закона за 
държавния бюджет на Република България 
за 2023 г. и във връзка с решения на Ми-
нистерския съвет № 731 от 2021 г. и № 205 
и 391 от 2022 г. за изпълнение на втори етап 
на националните програми в областта на 
науката.
§ 2. Изпълнението на постановлението 
се възлага на министъра на образованието 
и науката.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Николай Денков
За главен секретар на Министерския съвет: 
Росен Кожухаров
7836
ПОСТАНОВЛЕНИЕ № 197  
ОТ 19 ОКТОМВРИ 2023 Г.
за одобряване на допълнителни разходи/
трансфери за 2023 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи/
трансфери за 2023 г. в размер 12 329 317 лв. 
за финансова подкрепа на държавните кул-
турни институти в областта на културното 
наследство и библиотечното дело на музеи-
те, художествените галерии и библиотеките 
с регионален характер чрез увеличаване с 
до 8 на сто на стойностните показатели на 
стандартите за тяхното финансиране и на 
читалищата с увеличаване с до 4 на сто на 
стойностните показатели на стандартите за 
тяхното финансиране, включително за въз-
награжденията на персонала по чл. 1, ал. 5, 
т. 6.3 и 6.4 от Закона за държавния бюджет на 
Република България за 2023 г., разпределени, 
както следва:
1. по бюджетите на общините – 10 757 317 лв. 
за финансова подкрепа на музеите, художест-
вените галерии и библиотеките с регионален 
характер и на читалищата, разпределени 
съгласно приложението;
2. по бюджета на Министерството на култу-
рата – 1 572 000 лв. за финансова подкрепа за 
държавните културни институти в областта на 
културното наследство и библиотечното дело.
(2) Допълнителните трансфери по ал. 1, т. 1 
се предоставят по бюджетите на общините от 
централния бюджет като обща субсидия за 
делегираните от държавата дейности.
Чл. 2. Средствата по чл. 1, ал. 1 да се оси-
гурят за сметка на предвидените разходи по 
централния бюджет за 2023 г. за изпълнение 
на политики по чл. 1, ал. 5, т. 6.3 и 6.4 от 
Закона за държавния бюджет на Република 
България за 2023 г.